ຂ່າວກິດຈະກຳຕ່າງໆ
ໜ່ວຍກໍາມະບານຮາກຖານຫ້ອງ ແຂ່ງຂັນກິລາເປຕັງ ເພື່ອຊົມເຊີຍຜົນສຳເລັດກອງປະຊຸມໃຫຍ່ ຄັ້ງທີ II.
- Details
- Published on ພຸດ, 06 ພຶດສະພາ 2015 09:00
ໃນວັນທີ 2 ເມສາ 2015 ໜ່ວຍກໍາມະບານຮາກຖານຫ້ອງການກະຊວງ ຍທຂ ໄດ້ສ້າງກິດຈະກໍາແຂ່ງຂັນກິລາເປຕັງຂື້ນ ເພື່ອຊົມເຊີຍຜົນສຳເລັດກອງປະຊຸມໃຫຍ່ ຄັ້ງທີ II ຂອງຕົນຂື້ນ ເປັນກຽດເຂົ້າຮ່ວມຂອງ ທ່ານ ດຣ. ສັນຕິສຸກ ສິມມາລາວົງ, ພ້ອມດ້ວຍຄະນະນໍາຫ້ອງການ ແລະສະມາຊິກກໍາມະບານຮາກຖານຂອງຫ້ອງການເຂົ້າຮ່ວມຢ່າງພ້ອມພຽງ. ຊຶ່ງການແຂ່ງຂັນໃນຄັ້ງນີ້ແມ່ນແຂ່ງຂັນ ໃນຮູບແບບ 2 ໃນ 3 ແກມ, ໃນການສ້າງກິດຈະກໍາແຂ່ງຂັນກິລາເປຕັງ ໃນຄັ້ງນີ້ ຜົນຂອງການແຂ່ງຂັນໃນຮອບຊີງຊະນະເລີດ ພະແນກສັງລວມ ພົບກັບ ໂຄງການ ທາງລົດໄຟລາວ-ຈີນ ຜົນປະກົດວ່າໂຄງການ ທາງລົດໄຟລາວ-ຈີນ ເປັນຜູ້ເອົາຊະນະໄປໄດ້ ແລະ ໄດ້ຄອງຄັນປະທານກໍາມະບານຮາກຖານຫ້ອງການ. ໂດຍເປັນກຽດມອບລາງຊະນະເລີດໂດຍ ທ່ານ ພູແກ້ວ ທຳມະວົງ ຮອງຫົວໜ້າຫ້ອງການ. ກິດຈະກໍາດັ່ງກ່າວເຕັມໄປດ້ວຍຄວາມຟົດຟື້ນ, ເບີກບານ ມວນຊື່ນ, ມີຄວາມໝາຍອັນເລິກເຊິ່ງເພື່ອຊົມເຊີຍຜົນສຳເລັດກອງປະຊຸມໃຫຍ່ ຄັ້ງທີ II ໃນຄັ້ງນີ້ ແລະຈົບລົງດ້ວຍຜົນສຳເລັດອັນສະຫງ່າງາມ.
ຊາວໜຸ່ມກະຊວງ ໂຍທາທິການ ແລະຂົນສົ່ງ ເຂົ້າຢ້ຽມຊົມ ຫໍພິພິທະພັນ ກະຊວງ ປກຊ ແລະ ປກສ
- Details
- Published on ຈັນ, 02 ມິຖຸນາ 2014 09:12
ໃນຕອນເຊົ້າຂອງວັນທີ 30 ພຶດສະພາ 2014 ຄະນະບໍລິຫານງານຊາວໜຸ່ມ ແລະ ສະມາຊິກ ຊາວໜຸ່ມກະຊວງ ຍທຂ, ນໍາພາໂດຍ ສະຫາຍ ບຸນຍາເວດ ນິລະໃນ ແລະ ສະຫາຍ ສົມພາວັນ ກິ່ງສະດາ ຄະນະບໍລິຫານຊາວໝຸ່ມ ກະຊວງ ຍທຂ, ພ້ອມທັງສະມາຊິກຊາວໜຸ່ມທັງໝົດ 100 ສະຫາຍ ໃນການເຂົ້າຢ້ຽມຊົມຫໍພິພິຕະພັນ ປະຫວັດສາດກອງທັບປະຊາຊົນລາວ ເພື່ອຫວນຄືນປະຫວັດສາດການຕໍ່ສູ້ກູ້ຊາດອັນພິລະອາດຫານຂອງກອງທັບປະຊາຊົນປະຕິວັດລາວ. ເຊຶ່ງໃນການເຂົ້າຢ້ຽມຊົມຫໍພິພິຕະພັນໃນຄັ້ງນີ້ຜູ້ບັນລະ ຍາຍໄດ້ເວົ້າເຖິງປະຫວັດຄວາມເປັນມາຂອງວັນກອງທັບ ແລະ ມູນເຊື້ອການຕໍ່ສູ້ກູ້ຊາດຂອງກອງທັບປະຊາ ຊົນປະຕິຫວັດລາວ ໃນແຕ່ລະຍຸກ ແຕ່ລະສະໄໝ. ຫຼັງຈາກນັ້ນກໍ່ໄດ້ເຂົ້າຢ້ຽມຊົມຫໍພິພິທະພັນ ກະຊວງ ປ້ອງ ກັນ ຄວາມສະຫງົບ, ໃນການເຂົ້າຢ້ຽມຊົມຫໍພິພິທະພັນໃນຄັ້ງນີ້. ເພື່ອເຮັດໃຫ້ສະມາຊິກຊາວໜຸ່ມໄດ້ຮັບຮູ້ເຖິງ ປະຫວັດສາດຄວາມເປັນມາ ແລະມູນເຊື່ອອັນພິລະອາດຫານຂອງກອງກໍາລັງ ປ້ອງກັນຊາດ ແລະ ກໍາລັງ ປ້ອງກັນຄວາມສະຫງົບ, ໃນໄລຍະປົດປ່ອຍປະເທດຊາດ, ກໍຄືໄລຍະປົກປັກຮັກສາ ແລະ ສ້າງສາພັດທະນາ ປະເທດຊາດ, ເພື່ອເປັນການປູກຈິດສໍານຶກ, ອຸດົມການຮັກຊາດ, ຫຼັກໝັ້ນປະຕິວັດຮັກສາລະບອບໃໝ່ ແລະ ເຊື່ອໝັ້ນຕໍ່ແນວທາງການເມືອງຂອງພັກ.
ອອກແຮງງານລວມ ເພື່ອສ້າງຂະ ບວນການຂ່ຳນັບຮັບຕ້ອນວັນສ້າງຕັ້ງ ພັກປະຊາຊົນ ປະຕິວັດລາວ ຄົບຮອບ 60 ປີ
- Details
- Published on ພຸດ, 18 ມີນາ 2015 04:35
ເພື່ອເປັນການສ້າງຂະບວນການຂ່ຳນັບຮັບຕ້ອນ ວັນສ້າງຕັ້ງພັກປະຊາຊົນປະຕິວັດລາວ ຄົບຮອບ 60 ປີ, ໃນວັນເສົາ ວັນທີ 14 ມີນາ 2015 ທີ່ຜ່ານມານີ້, ຫ້ອງການກະຊວງ ພ້ອມດ້ວຍພະນັກງານ-ລັດຖະກອນ ຈາກບັນດາກົມ, ກອງ, ສະຖາບັນ, ສູນຝຶກ ອ້ອມຂ້າງກະຊວງ ໄດ້ຈັດຕັ້ງການອະນາໄມລວມ ເພື່ອສ້າງຄວາມເປັນລະບຽບຮຽບຮ້ອຍສະອາດ ຈົບງາມ ຢູ່ສຳ ນັກງານຂອງຕົນ ແລະຂອບເຂດພາຍໃນກະຊວງຂື້ນ ຢ່າງມີຄວາມຫ້າວຫັນ ແລະ ເປັນຂະບວນຟົດຟື້ນ.
ກໍາມະບານຮາກຖານຫ້ອງການສ້າງກິດຈະກໍາແຂ່ງຂັນກິລາເປຕັງ ເພື່ອສະເຫລີມສະຫລອງວັນ ກໍາມະກອນສາກົນຄົບຮອບ 128 ປີ
- Details
- Published on ພຸດ, 07 ພຶດສະພາ 2014 08:11
ໃນວັນທີ 29 ເມສາ 2014 ທີ່ຜ່ານມາ, ກໍາມະບານຮາກຖານຫ້ອງການກະຊວງ ຍທຂ ໄດ້ສ້າງກິດຈະກໍາແຂ່ງຂັນກິລາເປຕັງຂື້ນ ເພື່ອສະເຫລີມສະຫລອງວັນກໍາມະກອນສາກົນຄົບຮອບ 128 ປີ (01 ພຶດສະພາ 1886-01 ພຶດສະພາ 2014) ເປັນກຽດເຂົ້າຮ່ວມຂອງ ທ່ານ ດຣ. ສັນຕິສຸກ ສິມມາລາວົງ, ພ້ອມດ້ວຍຄະນະນໍາຫ້ອງການ ແລະສະມາຊິກກໍາມະບານຮາກຖານຂອງຫ້ອງການເຂົ້າຮ່ວມຢ່າງພ້ອມພຽງ. ຊຶ່ງການແຂ່ງຂັນໃນຄັ້ງນີ້ແມ່ນແຂ່ງຂັນ ໃນຮູບແບບ 2 ໃນ 3 ແກມ, ໃນການສ້າງກິດຈະກໍາແຂ່ງຂັນກິລາເປຕັງ ຄັ້ງນີ້ມີລາຍລະອຽດ ແລະຜົນຂອງການແຂ່ງຂັນດັ່ງນີ້:
ຮອບທີ 1: ຄູ່ທີໜຶ່ງແມ່ນຄະນະຫ້ອງການ ພົບກັບ ພະແນກ ໄອຊີທີຜົນໄດ້ຮັບແມ່ນພະແນກ ໄອຊີທີເປັນຜູ້ຊະນະ, ຄູ່ທີ ສອງແມ່ນພະແນກສັງລວມ ພົບກັບ ພະແນກ ແມ່ຍິງຜົນໄດ້ຮັບແມ່ນພະແນກ ສັງລວມເປັນຜູ້ຊະນະ, ຄູ່ທີສາມແມ່ນຄະນະຄຸ້ມຄອງທາງລົດໄຟ ພົບກັບ ພະແນກ ນິຕິກໍາຜົນໄດ້ຮັບແມ່ນພະແນກ ນິຕິກໍາ ເປັນຜູ້ຊະນະ , ຄູ່ທີສີ່ແມ່ນພະແນກການເງິນພົບກັບ ພະແນກ ຈັດຕັ້ງບໍລິຫານ-ພິທີການຜົນໄດ້ຮັບແມ່ນພະແນກ ການເງິນ ເປັນຜູ້ຊະນະ, ສະແດງວ່າພະແນກທີຜ່ານເຂົ້າຮອບມີ: ພະແນກໄອຊີທີ, ພະແນກ ສັງລວມ, ພະແນກ ນິຕິກຳ ແລະພະແນກ ການເງິນ.
ຮອບທີ 2: ຄູ່ທີໜຶ່ງແມ່ນພະແນກ ໄອຊີທີ ພົບກັບ ພະແນກ ສັງລວມຜົນໄດ້ຮັບແມ່ນພະແນກ ສັງລວມ ເປັນຜູ້ຊະນະ, ຄູ່ທີສອງແມ່ນພະແນກ ນິຕິກໍາ ພົບກັບ ພະແນກ ການເງິນຜົນໄດ້ຮັບແມ່ນພະແນກ ການເງິນ ເປັນຜູ້ຊະນະ ຜົນການ ແຂ່ງຂັນໃນຮອບທີ 2 ແມ່ນພະແນກ ສັງລວມ ແລະ ພະແນກ ການເງິນ. ໃນຮອບຊີງຊະນະເລີດ ພະແນກສັງລວມ ເຂົ້າຊີງກັບ ພະແນກ ການເງິນ ຜົນປະກົດວ່າພະແນກ ສັງລວມ ເປັນຜູ້ເອົາຊະນະໄປໄດ້ ແລະ ໄດ້ຄອງຂັນປະທານກໍາມະບານຮາກຖານຫ້ອງການ. ພາຍຫລັງ ການແຂ່ງຂັນສຳເລັດແລ້ວ ໃຫ້ກຽດມອບລາງວັນຊະນະເລີດໂດຍ ທ່ານ ກິດສະໜາ ຈັນທະວຽງ ຮອງຫົວໜ້າຫ້ອງການ ແລະ ລາງວັນຮອງຊະນະເລີດ ມອບໂດຍ ທ່ານ ສົມປາງ ສີຣິສັກ ປະທານ ກໍາມະບານຮາກຖານຫ້ອງການ. ກິດຈະກໍາດັ່ງກ່າວເຕັມໄປດ້ວຍຄວາມຟົດຟື້ນ, ເບີກບານມວນຊື່ນ, ມີຄວາມ ໝາຍອັນ ເລິກເຊິ່ງໃຫ້ແກ່ການສະເຫລີມສະຫລອງວັນກຳມະກອນສາກົນໃນຄັ້ງນີ້ ແລະຈົບລົງດ້ວຍຜົນສຳເລັດອັນ ສະຫງ່າງາມ.